Nag-a-apply ba kayo para sa Insurance sa Kalusugan sa HealthCare.gov?

Ihanda ang impormasyong ito upang makatulong sa pagkumpleto ng aplikasyon

Ihanda ang impormasyong ito para sa lahat ng nasa inyong sambahayan:

Mga buong pangalan (ayon sa ipinapakita sa mga dokumento ng pamahalaan)

Mga petsa ng kapanganakan

Mga numero ng Social Security at/o dokumento sa imigrasyon (para lang sa mga tao sa inyong pamilya na nag-a-apply para sa pagsaklaw)

Halaga ng kitang natanggap ng lahat sa buwang ito

Pagtatantya ng kita ng lahat para sa 2024 (pumunta sa bit.ly/btbincome

para sa worksheet na makakatulong sa inyo na tantyahin ang inyong kita) Ang inyong pinakakamakailang tax return, kung mayroon kayo nito

Pangalan at numero ng telepono ng kumpanya kung saan nagtatrabaho ang bawat tao

Mahalaga

Nag-aalok ba ang inyong trabaho (o ang trabaho ng inyong asawa) ng insurance sa kalusugan?

Kung oo, kakailanganin ninyo ang impormasyon tungkol sa kung magkano ang mga gastos sa insurance ng trabaho para lang sa empleyado (hindi para sa buong pamilya).

Upang mapabilis ang proseso ng aplikasyon, subukang ihanda ang mga ito kapag

nag-apply kayo:

Kung mayroon kayong account sa HealthCare.gov, ihanda ang inyong username at password

Ang inyong email address at ang password para sa inyong email account

Upang mas mapadali ang pagpili ng planong pangkalusugan, dalhin ang impormasyong ito:

Mga pangalan ng mga doktor na binibisita ng bawat tao

Mga pangalan ng mga gamot na iniinom ng bawat tao

Pangalan ng ospital na gusto ng inyong pamilya

Maaaring maging nakakalito ang pag-apply para sa insurance sa kalusugan.

Huwag mag-alala kung wala kayo ng ilan sa impormasyong ito!

Maaari pa rin kayong sumagot ng aplikasyon sa HealthCare.gov nang wala ito.

Narito kami upang tumulong.

Maaari rin kayong tumawag sa call center ng HealthCare.gov para sa tulong sa (800) 318 - 2596